Eleuterio Quintanilla - Uiquipedia

# Eleuterio Quintanilla

### De Uiquipedia

Eleuterio Quintanilla Prieto (Xixón, 24 d'ochobre de 1886 - Burdeos, Francia, 18 de xineru de 1966), anarquista y pedagogu.

Yera de familia obrera y numberosa. Foi una de les figures de mayor relieve intelectual y políticu nos ambientes obreros y sindicalistes de Xixón, popularmente yera conocíu por Quinta ente la xente y por Terio ente los sos alumnos.

Estudió na escuela gratuita «La Cátedra» hasta los trece años, en que entamó a trabayar como aprendiz de chocolateru, alternando'l trabayu coles clases nel Atenéu Obreru.

Dende bien mozu sintióse llamáu poles idees llibertaries qu'en Xixón semó'l propagandista catalán Martín, que perparó'l tarrén a los sos seguidores. Unu d'estos foi Rogelio Fernández Fueyo (Rogelín el zapateru) qu'empleaba la trestienda del so pequeñu taller como escuela d'anarquismu y pa otres enseñances; por exemplu, nesi taller reciió Quintanilla clases de gramática. Esta llamada de los ideales llibertarios viose afitada pola amistá que caltién con Ricardo Mella, surdía en 1903 con ocasión d'una conferencia pronunciada por ésti nel Institutu Xovellanos.

Entama a collaborar col periódicu anarquista Solidaridad Obrera en 1909 y funda un añu más sero con Ricardo Mella Acción Libertaria, que s'asoleya a la vez en Vigo (onde vivía Mella) y Xixón hasta 1911, reapaeciendo en Madrid en 1913.

En 1911 acudió en representación d'Asturies al I Congresu de la CNT, en compañía de Pedro Sierra, representando a 1500 obreros de Xixón y La Felguera.

Participó na masonería a través de la loxia Xovellanos númberu 337 de Xixón hasta 1933 cuando lu dan de baxa por falta d'asistencia y pagu de les cuotes.

Dende 1937 perteneció al grupu Orto de la FAI, colo que dexa les sos actividaes na masonería.

Anguañu, una cai de Xixón lleva'l so nome.

## [editar] Enllace esternu

- Anarquistes francmasones n'Asturies

Retrieved from "http://ast.wikipedia.org../../../e/l/e/Eleuterio_Quintanilla_fe8c.html"

Categoríes: Asturianos | Movimientu Obreru

##### Views

- Artículu
- Discusión
- Revisión actual

##### Buscar

##### Otres llingües

- Español